Pagar pel padró: la crisi per la Covid-19 dispararà els fraus si les ciutats no empadronen la gent\nManresa és una de les ciutats on els tràmits per empadronar-se s'allarguen excessivament\nLes entitats socials denuncien que molts ajuntaments de Catalunya no tramiten com caldria el padró a persones vulnerables, que es veuen abocades a anar al mercat negre de l'empadronament, on terceres persones en fan negoci\nFerran Moreno Garcia 29/04/2020 - 22.30 Actualitzat 30/04/2020 - 23.31\nInternet va ple d'anuncis on particulars ofereixen empadronar qui ho necessiti al seu domicili a canvi de 100, 500 o, fins i tot, 1.000 euros. És el negoci fraudulent del padró. Els interessats no arribaran a viure-hi mai, en aquests pisos. Potser arribaran a pagar els diners i el propietari no els contactarà mai més.\nMoltes persones en situació de vulnerabilitat, o bé perquè no tenen casa, o bé perquè no tenen papers, o totes dues coses alhora, es veuen forçades a pagar aquestes quantitats perquè desenes d'ajuntaments a Catalunya posen traves o allarguen en excés el tràmit del padró sense domicili fix, pensat justament per aquelles persones itinerants. Sense el padró no poden accedir a la targeta sanitària, al sistema educatiu dels fills o a altres ajudes i, per tant, aconseguir empadronar-se resulta indispensable.\nAnuncis com aquest es poden trobar a diferents portals online\nÉs fàcil trobar les ofertes fraudulentes de padrons en portals com Milanuncios o a xarxes com Wallapop. També al carrer.\nEl Zaid, que viu a Terrassa ocupant una casa buida des de l'estiu passat, compta per desenes les vegades que ha pogut trobar, al barri, persones que li asseguraven un padró a canvi de 250 euros. No els ha arribat a pagar mai perquè no té aquests diners.\nLa Nawja sí que ho va fer. Viu a Manresa des de fa dos anys. Víctima de violència masclista, va separar-se del marit. Necessitava empadronar-se per renovar la targeta sanitària. El tràmit de l'ajuntament s'allargava més de quatre mesos. Massa temps. Per això, es va veure obligada a pagar 250 a una dona que l'empadronava a casa seva sense que hi anés a viure mai. Un cop va haver pagat, ja no ha pogut parlar mai més amb ella. De moment té el padró, però té molta por que la doni de baixa.\nAixò és de fet el que li va passar al Hicham. Filòleg anglès, va arribar a Catalunya fa dos anys per poder treballar. Ell també va pagar 250  a un home a Terrassa. Van quedar per anar a l'Ajuntament a fer el padró, i un cop fet, ja no el va veure mai més ni li va contestar els missatges.\n"Vaig estar un any i mig empadronat a la seva direcció. Però un dia, de cop, em va donar de baixa i ara estic sense padró. Li vaig demanar que sisplau que no ho fes i que si rebia cartes al meu nom me les fes arribar. Però no ho va fer mai. Quan li truco, no em contesta."\nLa causa de fons: les traves dels ajuntaments\nEl Hicham i la Nawja van pagar per empadronar-se perquè no hi ha hagut manera de tramitar-lo amb els ajuntaments de Terrassa i Manresa, respectivament. El Hicham, com el Zaid, porta més de 7 mesos esperant. Van presentar el seu passaport als tècnics del consistori, requisit essencial per a poder ser identificats, però el fet que estiguin ocupant ha estat un escull, de moment insalvable, per a l'ajuntament de Terrassa.\n"El setembre vaig acostar-me per primera vegada a serveis socials de Terrassa. Em van dir que en 4 o 5 mesos vindria un inspector a la casa ocupada on visc per constatar que, efectivament, estic vivint-hi. Després que passés tot aquest temps, sense notícies, vaig tornar a anar a l'ajuntament. I, una altra vegada, em van contestar que m'havia d'esperar uns altres 4 mesos."\nEl cas de Terrassa no és aïllat. Un sondeig d'ECAS, les Entitats Catalanes d'Acció Social, per a TV3, constata com almenys en més de quaranta municipis de Catalunya les queixes per no empadronar persones en situacions de vulnerabilitat es multipliquen.\nI quines són les traves que posen? El Fòrum de Síndics i Defensors Locals de Catalunya va elaborar un informe el 2019 amb tots els incompliments dels ajuntaments i que vulneren la Llei Reguladora de Bases de Règim Local. Dilacions indegudes o demanar més tràmits dels exigits per llei, són les traves més habituals.\nEva Abellán Costa, presidenta Fòrum Síndics i Defensors Locals de Catalunya:\n"Hi ha Ajuntaments que demanen documentació extra que la norma no demana. Si vols empadronar-te en un infrahabitatge com un local comercial o una fàbrica abandonada, hi ha Ajuntaments que et demanen la cèdula d'habitabilitat quan és impossible que la puguis aconseguir perquè l'espai no té aquestes condicions ni garantia."\nOposar-se a empadronar a algú també vulnera la instrucció de l'Institut Nacional d'Estadística, vinculant i d'obligat compliment, en què es diu, textualment, que "els infrahabitatges com ara barraques, caravanes o, fins i tot, coves amb absència total de sostre poden i han de figurar com a domicilis vàlids en el padró".\nBarcelona com a exemple\nJa fa anys que, mentre Badalona, l'Hospitalet o Santa Coloma recullen nombroses queixes per la falta d'empadronament de persones vulnerables, Barcelona es posa com a exemple de bon funcionament i de tramitacions molt més àgils.\nTambé fa temps que la Generalitat recorda als ajuntaments la necessitat de fer un esforç per aplicar la norma en benefici dels interessats, de manera garantista, i que si algú no pot ser identificat per falta de passaport, que es prengui com a vàlid, fins i tot, un resguard del consolat que acrediti que s'està en procés de renovació del document.\nMarc Serra, regidor de Drets de Ciutadania i Participació a l'Ajuntament de Barcelona:\n"A Barcelona, amb un document del consolat o ambaixada dient que està en tramitació el passaport o bé no hi ha ambaixada a l'estat, o algun altre senyal que el país està en conflicte i que ara mateix no pot oferir aquest servei als ciutadans, és suficient."\nA Barcelona, ara mateix, s'està tardant uns 3 mesos a tramitar l'empadronament. Per aquelles persones sense domicili, es tramita el padró en els diferents equipaments de serveis socials dels districtes. També ho fa Terrassa, que xifra en 170 les persones empadronades actualment a la seu de Serveis Socials del municipi. Però el govern municipal reconeix que, ara mateix, estan col·lapsats i poden arribar a resoldre en mig any. El Hicham o el Zaid, en tràmits des de setembre, ho constaten.\nTerrassa Sense Murs destaca, alhora, que les identificacions dels domicilis, a la ciutat, els fa la policia municipal, provocant molta incomoditat sobretot als joves sense llar que viuen, per exemple en fàbriques abandonades, mentre que a Barcelona, per exemple, els encarregats de fer-ho són tècnics de serveis socials.\nEl padró, un dret per a les persones, una obligació per a les administracions\nEmpadronar-se, recorden les entitats, no és un privilegi o un capritx, sinó que és un dret per a tothom. També l'eina perquè les administracions puguin saber del cert quants ciutadans tenen vivint en el seu territori i planificar, així, amb dades reals, les polítiques públiques que cal emprendre.\nMíriam Feu, portaveu d'Entitats Catalanes d'Acció Social i membre de Càritas:\n"Si no estic empadronada no tinc accés a la targeta sanitària i, per tant, al sistema sanitari. Si no estic empadronada no puc escolaritzar els meus fills. Tampoc tinc accés a certes prestacions socials o, fins i tot, que m'atenguin. A més, s'allarga el procés de l'arrelament social perquè deixa de computar el temps viscut al territori, i no puc completar la regularització administrativa que m'equipararia a qualsevol altre ciutadà."\nBernat Sorinas, membre de la Plataforma d'Afectats per la Hipoteca i el Capitalisme del Bages:\n"Si ens preocupen tant aquestes màfies, que arriben a cobrar 600, 700 o 1.000 euros per tenir un padró a Manresa, per exemple, la forma de deixar-les en fora de joc és garantir un padró."\nDesenes d'ajuntaments incompleixen la llei en no tramitar el padró\nCompravenda de padró: les entitats socials temen que la crisi del coronavirus dispari els fraus\nAixí es fa ressò la premsa internacional de la detenció de Puigdemont


Amb el cap centrat en el Betis Deportivo - FC Andorra\nEl futbol és present i l’Andorra és conscient que per mantenir la primera posició de la classificació tot passa per guanyar el proper partit de lliga al camp del filial del Betis. És ara per ara duel més important que té el conjunt tricolor, per molt que fora de la plantilla tricolor la mirada se’n pugui anar, inevitablement, cap al partit de la setmana que ve contra l’Albacete.\n“És importants que estem enfocats i, de moment, ho estem. Estem molt bé, portem una setmana molt bona d’entrenaments i hem de seguir per aquesta línia”, explicava el tècnic Eder Sarabia, que no tem una possible relaxació del seu equip. I és que els tricolors estan centrats en el partit d’aquest dissabte davant d’un rival que, sí bé és cert que ja no s’hi juga res, plantarà batalla: “Hem parlat molt de les seves virtuts: és veritat que estan descendits i que han tret pocs punts en aquesta segona volta, però que sens dubte tenen molts bons futbolistes i moments de superioritat en tots els seus partits”, analitzava Sarabia: “Els ha penalitzat el domini de les àrees”.\n“Tenen una idea molt atractiva de joc, assumeixen riscos i ho fan bé. Et comprometen i en molts moments son dominadors”, seguia el preparador tricolor, que té clar que per guanyar el seu equip haurà d’estar al 100%: “Estem molt conscienciats i preparats i tenim moltes ganes. Queda molt poc i volem seguir gaudint”.\nPer al desplaçament a Sevilla, el tècnic seguirà sense poder comptar amb Diego González, a qui se li uneixen Iván Gil i Marc Aguado.


Jordi Duran: «La llibertat d'expressió i l'espai públic estan en crisi» - Diari Jornada\nJordi Duran (ACN)\nEls objectius de la propera edició de FiraTàrrega seran rellegir l'espai públic, actualitzar la mirada i entendre i celebrar el carrer\nJordi Duran: «La llibertat d'expressió i l'espai públic estan en crisi»\nFiraTàrrega 2018, que tindrà lloc del 6 al 9 de setembre, culmina el trienni que ha reivindicat els actius de les arts de carrer i que va començar el 2016 amb la interculturalitat, seguint amb la participació de l'edició passada i que tancarà aquest 2018 amb la mirada posada en l'espai públic. Enguany FiraTàrrega presenta 50 peces escèniques, provinents de vuit països, on destaquen 30 estrenes. El conjunt de la programació ofereix un cartell ric en formats, gèneres i estils: una oferta per a tot tipus de públics i edats amb més de la meitat de companyies catalanes a la programació.\nFiraTàrrega 2018: passat, present i futur de les arts de carrer\nRellegir l'espai públic, actualitzar la mirada, entendre i celebrar el carrer. Aquesta ha estat la intenció de la Fira des de sempre. A partir de la programació de carrer la Fira vol «mirar al passat per entendre el present, i al present per encarar el futur»\nEnguany FiraTàrrega vol retre homenatge als clàssics contemporanis i al codi teatral a l'espai públic. Una tradició avalada per la presència de grans noms nacionals i internacionals. N'és un exemple la companyia Adhok, que estrenarà a l'estat espanyol la seva trilogia d'espectacles que reflexionen sobre la joventut i la vellesa o l’artista de circ i ballarí Joan Català, que presentarà en aquesta edició 5.102 m/s, un treball en procés que es convertirà en una peça de carrer i una altra de sala a partir del 2019.\nDe la mirada del passat a la celebració del present, a la curiositat i les ganes de seguir creixent. En aquesta edició destaquen les darreres creacions de Les Impuxibles i el seu primer espectacle de carrer, Painball; la proposta que fan Toti Toronell i Pere Hosta (Slow Olou) amb Escargots, on fusionen els seus universos creatius, i Hui Basa amb Tha Tzpar (L'espera), entre d'altres.\nJordi Duran encara la seva darrera edició com a director artístic\nEl director artístic de FiraTàrrega, Jordi Duran, tanca una etapa de vuit anys al capdavant del certamen de les arts escèniques de carrer i ha destacat que dels eixos de treball que va plantejar quan va començar es queda amb el de l'acompanyament als artistes i el de la formació. Assenyala que a la societat encara hi ha «molt de culte al producte», de manera que acaba prenent més rellevància l'exhibició final d'una producció que tot el treball previ. Per això aposta per vetllar per «tot allò que passa abans» i perquè «el marc teòric sigui fort i adequat».\nDesprés d'un any marcat pels fets polítics, Duran creu que la llibertat d'expressió i l'espai públic «estan en crisi» i en aquest sentit vol que FiraTàrrega 2018 esdevingui un «oasi on hem de poder permetre'ns-ho tot mentre hi hagi respecte».\nLa programació de FiraTàrrega 2018 ha posat el focus a rellegir i reivindicar l'espai públic, sobretot després de tot el que ha passat al país en el darrer any. Després de l'1-O, Duran creu que l'espai públic ha canviat, de la mateixa manera que la pressió que senten els creadors, amb gent que ha hagut de marxar perquè «no s'han explicat com una determinada elit volia». Duran aposta per «atendre» des de la programació de la fira la preocupació i la mirada de la societat, tant de creadors com de públic, i per això, entre els espectacles que es podran veure enguany, hi ha molts temes que tenen a veure amb la realitat local, com a país, però també com a continent o com a món.


Crida a la prudència per l'arribada del 'Leslie'\nL'exhuracà descarrega pluja intensa a Tarragona i es preveuen ventades i onatge\n3 min. Barcelona 14/10/2018 00:44\n651x366 Un home caminant sota la pluja ahir a la nit a la Rambla de Tarragona. / ACN Un home caminant sota la pluja ahir a la nit a la Rambla de Tarragona. / ACN\nL’huracà Leslie, que ha arribat a Catalunya rebaixat a cicló posttropical, va descarregar ahir pluges intenses a Tarragona i les Terres de l’Ebre. El conseller d’Interior, Miquel Buch, va fer una crida a la “prudència” davant la previsió de pluja intensa, vent i fort onatge”. “Estem en alerta i amatents a vies de transport i cabals de rius i rieres”, va assegurar el conseller. Les restes de l’huracà Leslie, juntament amb un front atlàntic, van entrar pel sud-oest i la previsió era que escombressin Catalunya en direcció nord-est. Buch va recomanar ahir “seguir l’estat de la meteorologia abans de sortir a la carretera”.\n540x306 L'huracà 'Leslie' afectarà la península Ibèrica aquest cap de setmana L'huracà 'Leslie' afectarà la península Ibèrica aquest cap de setmana\nProtecció Civil va activar l’Inuncat davant la previsió de pluges intenses i el Ventcat pel perill d’inundacions i ratxes fortes de vent i onatge, tot i que el Leslie va entrar a la península Ibèrica ja molt debilitat. A Catalunya va entrar pel sud i va afectar les Terres de l’Ebre i el Camp de Tarragona. El telèfon 112 va rebre més de 490 trucades per 313 incidències lleus fins a les 23 hores per inundacions de baixos, despreniments a la via i incidències viàries. Per la seva banda, els Bombers de la Generalitat han atès entre les dues del migdia i les dotze de la nit 183 avisos. Segons el Servei Meteorològic de Catalunya, van caure prop de 30 litres en mitja hora en punts del Priorat com Falset i Torroja, 26,3 litres a Blancafort (Conca de Barberà) i 20,7 a Prades (Baix Camp). A la ciutat de Tarragona va ploure amb força i la tempesta es desplaçava durant la nit i matinada cap a la zona de Barcelona i Girona. Les previsions eren que les pluges arribessin a descarregar més de 40 litres per metre quadrat en trenta minuts.\nCues a la carretera\nProtecció Civil va recomanar ahir als ciutadans que van marxar de pont avançar la tornada cap a casa i, de fet, molts li van fer cas i es van formar cues de fins a 14 quilòmetres a les carreteres, sobretot a la C-17 o l’Eix del Llobregat. A més a més, la tempesta va provocar retards en la majoria de vols i algunes cancel·lacions a l’aeroport del Prat, i les línies R11 i R16 de Rodalies també van patir retards. Davant l’arribada del Leslie a Barcelona, l’Ajuntament va activar els plans d’emergència municipals per alerta pel mal estat de la mar, ventades i risc d’inundacions i va prohibir l’accés als espigons. S’ha recomanat als veïns assegurar portes i finestres, abaixar persianes, recollir tendals i retirar testos o objectes que puguin caure al carrer.\nEl Leslie va entrar a la Península per Portugal durant la mitjanit de dissabte a diumenge i va impactar a Figueira da Foz, uns 200 quilòmetres al nord de Lisboa.\nEl Leslie va tocar terra com a tempesta amb ratxes de vent de fins a 176 km/hora, va deixar uns 300.000 usuaris sense electricitat i va obligar a desallotjar 61 persones. També va provocar 27 ferits lleus i centenars d’arbres caiguts tot i que Portugal recuperava ahir la normalitat. A Navarra el pas del Leslie no va provocar incidències significatives.\nRetencions de fins a 14 quilòmetres a les carreteres catalanes en el retorn del pont


El Pou Digital : El nou Centre d'Atenció Turística (CAT) del Bages\nAnna Pujol | Actualitzat el 11/08/2012\nEl nou Centre d'Atenció Turística (CAT) del Bages\nTURISME. Hi ha més visitants al Central CAT des de la seva reobertura (1 de Juny del 2012), portada a terme per l'empresa Akhesa. El centre ha passat de mans públiques a privades, però el seu objectiu segueix sent el mateix: difondre les possibilitats turístiques de la zona. Tanmateix, hi ha certs punts que han canviat, i cap a millor. Ara l'espai es dóna a conèixer i es dinamitza més.Moment de la reobertura del Central CAT. Foto: CAT Aquests mesos d'estiu, aprofitant el bon temps, s'han organitzat activitats a la terrassa exterior del CAT. En concret, dues sessions de cinema a la fresca, una d'infantil i una altra per adults, i tres concerts gratuïts. El del mes de juliol va comptar amb la presència del grup Joana Roch Trio, el qual interpretà estàndards de jazz i va delir el públic amb improvitzacions en totes les peces. Segons els organitzadors, hi va haver més d'una quarantena d'assistents al concert, escoltant la música mentre sopàven.\nJoana Roch Trio en acció, a la terrassa del Central CAT. Foto: CAT Avui, 11 d'agost, hi actuarà The Smoking Stones Duo, que oferirà un estil també relaxat, però ben diferent. Rendirà homenatge als Rolling Stones. Per últim, per tancar la sèrie de concerts estiuencs, així com preparar el públic per la festa major de Sallent, l'1 de setembre l'espai acollirà el grup The Muddy Berrys. Rock and Roll i Rythm and Blues de la mà de músics amb una àmplia experiència en el panorama nacional (Los rebeldes, Big Mama...).\nThe Smoking Stones Duo en un concert al bar La Tia Felipa (Cerdanyola). Foto: CAT Els components de The Muddy Berrys. Foto: CAT El final de l'estiu, tot i així, no acabarà amb les activitats dinamitzadores. El Central CAT celebrarà una mostra de cultura hindú, les jornades europees de patrimoni, un curs-seminari d'arqueologia, el cap de setmana ibèric i una exposició pels sis mesos del nou centre. Anomenada CLICKA'T, comptarà amb els famosos playmobil escenificant la història de la Catalunya Central i el municipi de Sallent, a les afores del qual està situat el CAT. Tweet\nturisme Notícies relacionades\n» Manresa 2022» "Visit Catalonia!"» Pere Fons: «La crisi ha generat uns fluxos fins ara desconeguts»» El vi del Bages, nou reclam turístic


Informativos.net - EL CONSELLER EN CAP ES REUNIRÀ DIJOUS AMB ALCALDES I EMPRESARIS DEL SECTOR TÈXTIL\nEL CONSELLER EN CAP ES REUNIRÀ DIJOUS AMB ALCALDES I EMPRESARIS DEL SECTOR TÈXTIL\npor Redacción 5 de mayo de 2004 19 vistas\nEl Conseller en Cap de la Generalitat, Josep Bargalló, es reunirà aquest dijous, 6 de maig, a Igualada amb alcaldes i empresaris tèxtils de l’Anoia, per analitzar la situació d’aquest sector a la Conca d’Òdena. A la trobada també hi assistiran el secretari general del Conseller en Cap, Raimon Carrasco, el subdelegat del govern a la Catalunya Central, Josep Ramon Mora, i el director del Servei d’Ocupació de Catalunya, Francesc Castellana.\nEls alcaldes que hi participaran seran Joan Vich (alcalde de Vilanova del Camí i president del Consell Comarcal de l’Anoia), Jordi Aymamí (alcalde d’Igualada), Teodoro Romero (alcalde de Santa Margarida de Montbui) i Francisco Gisado (alcalde d’Òdena). Per la seva banda, els empresaris seran Bernat Biosca (Escorpion), Josep Solé i David Garcia (Fagepi) i Josep Fontclara (Punto Blanco). A més, també assistiran a la reunió diputats de la comarca de l’Anoia.\nLa trobada tindrà lloc a la seu del Consell Comarcal de l’Anoia a partir de les 9 hores. A continuació, a les 10.30 hores, el Conseller en Cap es reunirà amb representants dels sindicats CCOO i UGT.


Vint anys promocionant la carxofa a Benicarló - el Diari online\nInici La porta verda\tVint anys promocionant la carxofa a Benicarló\nper Jordi Maura 08/01/2013 29/01/2020\nLa Festa de la Carxofa celebra vint anys amb una edició carregada d’actes que s’allargaran fins al mes de març. L’exfutbolista Àngel Alonso serà reconegut amb la Carxofa d’Or i l’Associació de la Dona Llauradora rebrà l’homenatge de la ciutat.\nLa Festa de la Carxofa de Benicarló arriba enguany a la vintena edició amb la intenció de celebrar un aniversari tan assenyalat amb un intens programa d’activitats que començaran el proper 11 de gener amb l’encesa de la garlanda a la plaça de la Constitució per donar el tret oficial d’inici de la Festa. Aquell mateix dia començaran també les Jornades del Pinxo, que enguany compten amb la participació de 36 bars i cafeteries de Benicarló. El preu del pinxo serà de 1,5 euros, amb la beguda a part.\nLes Jornades serviran d’aperitiu per als actes centrals de la Festa de la Carxofa, que començaran divendres 25 amb la presentació d’una iniciativa europea per a promocionar les verdures i la presentació del llibre La cuina de la carxofa de Benicarló, en el qual han participat 16 restaurants de la ciutat i que ha comptat amb la col·laboració de Josep Cuní, Pere Tàpies, Pepa Fernández i Àngel Alonso, tots ells guardonats amb la Carxofa d’Or.\nPrecisament l’exfutbolista benicarlando Àngel Pichi Alonso rebrà la distinció el mateix divendres a la nit en el tradicional Sopar de Gala, on també es retrà un homenatge a l’Associació de la Dona Llauradora, coincidint també amb el vinté aniversari de la seua constitució. El regidor d’Agricultura, Eduardo Arín, que ha presentat els actes oficials acompanyat de l’alcalde, Marcelino Domingo, i del president del Consell Regulador de la Denominació d’Origen Carxofa de Benicarló, Jorge Llorach, ha destacat aquest reconeixement a una entitat «que sempre ha estat al costat de la Festa de la Carxofa fent una tasca encomiable».\nUn dels actes més esperats i multitudinaris serà de nou la torrada popular de carxofes, a càrrec del Consell Regulador, on se serviran 2.000 racions de carxofa, a un preu d’1,5 euros cada ració. I l’endemà, la tradicional Demostració Gastronòmica, amb la participació de 26 restaurants que ompliran el centre de Benicarló de delicioses receptes de carxofa. En total, se prepararan més de 15.000 racions per servir entre els milers de persones que acudeixen cada any a aquest acte que requereix d’un gran esforç d’organització i que atrau cada any a més gent.\nLa tradicional Volta als Aljubs, que enguany organitzarà la Penya l’Arjub, serà el 13 de gener i reprendrà el recorregut clàssic pels quatre aljubs (l’Aljub Vell, l’Aljub de la Pistola, l’Aljub del Puig i l’Aljub del Mas). I també hi haurà el VIII Torneig d’Handbol, el primer Torneig de Pàdel, la tradicional concentració d’autocaravanes i la Fira agrícola i artesana, que comptarà amb l’actuació dissabte 26 a les 19 hores de Pep Gimeno, el Botifarra, juntament amb els Dolçainers i Tabaleters de Benicarló.\nAlgunes de les activitats que els anys anteriors es concentraven durant el cap de setmana de la Festa de la Carxofa, enguany han canviat de data per donar més protagonisme a cadascun dels actes, com la Volta al Terme (que tindrà lloc el 3 de febrer), les IV Jornades Tècniques de la Carxofa (12 de febrer), el VIII Concurs de Tir i Arrossegament (16 i 17 de febrer) o la Regata Social (16 i 17 de març). A més, enguany, com a novetat, tindrà lloc el 22 de març el I Concurs de Cuina de la Carxofa de Benicarló, organitzat pel Centre Integrat Públic de Formació Professional.\nFinalment, les Jornades Gastronòmiques, en les quals participen 22 restaurants, tindran lloc del 27 de gener al 28 de febrer.\nTotes aquestes activitats tindran un seguiment important per part del programa de RNE «No es un día cualquiera», dirigit per Pepa Fernández, que un any més tornarà a emetre’s durant tot el cap de setmana des de Benicarló. Les persones interessades a seguir el programa en directe poden acudir dissabte 26 i diumenge 27 de 9 a 13 hores al saló d’actes de l’IES Joan Coromines.\nLa Guardia Civil localiza a una persona fallecida en la vía férrea en Santa Magdalena\nNota de premsa d’Esquerra Vinaròs sobre el pagament dels 500.000 euros del projecte Castor\nLA UNIÓ señala que los jubilados sí pueden...


El veritable problema de Twitter | Article de Xavier Bru de Sala\nEl trànsit imparable de l’edat democràtica a l’edat caòtica va començar molt abans de l’aparició d’aquesta xarxa social\n20 de d’abril del 2021. 17:44\nGiambattista Vico va ser tal vegada el primer a observar que els éssers humans anònims i comuns, no els reis, no els poderosos, són els autors reals de l’obra col·lectiva que anomenem història. Les societats evolucionen de tal manera que els resultats no encaixen amb les intencions. No hi ha doncs relació causa-efecte sinó unes etapes, les que el savi napolità va descriure, que s’acompleixen sempre.\nEn la polèmica actual sobre Twitter, molts han blasmat, o aplaudit, que aquesta plataforma trenca el monopoli de la informació, democratitza l’opinió, i iguala així els missatges dels indocumentats als que s’emeten amb coneixement de causa i argumentari contrastable. De semblant manera, Twitter esberla el monopoli dels mitjans tradicionals de comunicació i concedeix la paraula a tothom que vulgui expressar-se en públic. Això és cert, tant si agrada com si no, però canvia menys coses de les que molts es pensen. ¿On és el problema? Uns el veuen en els insults, altres en les fake, els de més enllà en la incitació a l’odi o la violència. Doncs bé, això són coses que han existit sempre. Amb tota probabilitat i gràcies a Internet un ciutadà disposa de molts més mitjans per conèixer els fets que en qualsevol època anterior, en què els rumors es difonien sense possibilitat de discerniment. Però pot no ser per bé.\nEl resultat en termes de poder i submissió és el mateix de sempre. El poder no és permanent. La servitud tampoc. El resultat de les tensions, impredictible. De fet, l’únic que Twitter ha contribuït a canviar però igualment canviaria segons les lleis de Vico, és la desaparició dels referents, l’anul·lació de tota mena de jerarquia, el no reconeixement del mèrit, el desprestigi sistemàtic dels instal·lats. De manera que el veritable problema de Twitter no és de Twitter, perquè tot plegat, el trànsit imparable de l’edat democràtica a l’edat caòtica, va començar molt abans, com denunciava, és clar que sense èxit, Harold Bloom, el més brillant dels seguidors moderns de Vico.


Aquest dissabte obre les portes l'estand de les Festes\nAquest punt d'informació i botiga estarà ubicat al darrer tram de la Rambla Nova fins al 25 de setembre\nA partir d’aquest dissabte 10 de setembre i fins el proper diumenge 25 de setembre, l’estand de les Festes romandrà obert a la Rambla Nova (darrer tram). A la botiga de les festes es podrà adquirir tot el material de marxandatge de Santa Tecla 2011 com la samarreta, el mocador, el barret, al bossa, la xapa, així com d’altres productes d’entitats i institucions de la ciutat vinculades amb la nostra Festa.\nL’horari de l’estand serà ininterromput de 10 del matí a les 22 hores, a excepció del dissabte dia 10 que l’estand obrirà de 17 a 22 h i del dia 25, darrer dia de les Festes, que l’horari serà de 10 a 14 h.\nEl mateix dissabte dia 10 (dia de l’obertura), l’estand acollirà la Presentació de la careta de la Festa Major, a toc d’Amparito de Los Llorus del Negritu. Enguany la careta de les festes està dedicada a l’Àliga de la ciutat.\nLa presentació, organitzada pel col·lectiu Zonagralla, serà a les 17 h.


Formació. Actualització científica i didàctica. CTM. Sol·licitud de places i criteris d'assignació. XTEC - Xarxa Telemàtica Educativa de Catalunya\nTreball i avaluació ...\nSol·licitud de places i criteris d'assignació\nSol·licitud i nombre de places\nLa inscripció es fa en bloc a tota la formació. Les activitats optatives es triaran després de la sessió inicial d’acord amb les orientacions que s’hi donaran.\nLa sol·licitud de places s’haurà de fer del 12 al 26 de setembre de 2017 en aquesta mateixa pàgina.\nConsulta de les adjudicacions a partir del 9 d’octubre.\nPer tal d’afavorir la incidència de la formació a l’aula i al centre, tindrà prioritat el professorat dels centres que hagin inscrit un percentatge més elevat dels seus membres. Si és necessari, es tindrà en compte l’ordre d’inscripció. El Departament d’Ensenyament farà un seguiment acurat de la inscripció amb la finalitat d’optimitzar-ne la participació. La formació no es podrà fer si la inscripció és inferior a 25 persones.


Itàlia suma 269 morts més amb coronavirus i redueix la xifra de malalts\nBarcelona. Divendres, 1 de maig de 2020. 19:33\nActualitzat Divendres, 1 de maig de 2020. 19:33\nItàlia registra 269 morts amb coronavirus en les últimes 24 hores, una dada que continua a la baixa segons el departament de protecció civil italià. Ja són 28.236 les víctimes mortals des que va començar la crisi.\nEls malalts, en el dia d'avui, amb Covid-19 són 100.943, la qual cosa suposa una reducció de 608 en les últimes 24 hores, alleugerint així la pressió als hospitals.\nD'aquests, 17.569 persones es troben ingressades amb símptomes, els 1.578 reben cures intensives i la gran majoria, 81.798, un 81 % del total, romanen aïllats asimptomàtiques als seus domicilis.\nDes de l'origen de la crisi a Itàlia, el 21 de febrer, amb el primer contagi autòcton, s'han registrat 207.428 infeccions, 1.965 més l'últim dia, encara que paral·lelament s'estan realitzant més proves a la ciutadania per comprovar l'extensió real del virus.\nAquestes dades confirmen de nou la tendència a la baixa de la corba de la pandèmia al país italià. En els moments més durs de la crisi, a mitjans de març, es registraven gairebé mil víctimes mortals al dia.\nA això se'n suma l'augment del número de curats, que ja representen 78.249 persones del total de contagis, 2.304 més que en la jornada d'ahir dijous.\nLa regió més afectada continua sent la Llombardia (nord), epicentre de la pandèmia al país, que acumula 76.469 contagis i 13.860 morts.\nA la regió del Lacio (centre), amb capital a Roma, molt menys afectada pel virus, s'ha registrat un tercer rècord consecutiu en el número de curats, 165 l'últim dia, el triple que les noves infeccions, que van ser 56.\nL'atenció també està posada al Piemont (nord-oest), que des del passat 25 d'abril va superar Emilia-Romagna (nord) com la segona regió més colpejada per la pandèmia.\nAmb aquestes dades, Itàlia es prepara ja per a la seva obertura gradual a partir de dilluns vinent 4 de maig, quan es reprendran els sectors de les manufactures i de la construcció.\nA partir del 18 de maig, està previst que es reobrin museus, biblioteques i el comerç minorista, i l'1 de juny seria el torn dels bars, restaurants i perruqueries, encara que sempre utilitzant la màscara, mantenint les distàncies de seguretat i evitant aglomeracions.\nEl govern italià estima que amb les primeres obertures de dilluns entraran en circulació 4,5 milions de treballadors, per la qual cosa els ajuntaments estan preparant protocols de seguretat en els seus transports públics.\nLa idea és que les obertures vagin en funció de les dades que vagin reportant les regions, actuant amb la màxima cautela i a poc a poc, encara que moltes exigeixen més rapidesa en la represa de la producció per no perjudicar més l'economia.\nCORONAVIRUS Lleuger repunt de morts a Espanya: 281 en les últimes 24h El Nacional\ncoronavirus Catalunya suma 100 morts més per coronavirus, la menor xifra fins ara El Nacional


Angel Saranda Saranda Albània - Ofertes d'hotels amb els MILLORS DESCOMPTES EN LÍNIA\nRruga Mitat Hoxha , L. 4, Kodrra, Saranda, Albània, 9701 - Excel·lent ubicació - Veure al mapa\nMés informació sobre Angel Saranda\nAl visitar Saranda, vosté es sentirà com a casa a Angel Saranda, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAngel Saranda ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos habitació familiar, instal.lacions de barbacoa, lloguer de cotxes, restaurant, bar.\nGaudiu de les comoditats d'alta gama com ara aire condicionat, calefacció, mini bar, balcó/terrassa, aparell de televisió per tal de relaxar-vos després d'un cansat dia. L'hotel ofereix moltes oportunitats d'oci úniques, com platja privada, piscina exterior, buceig, jardí, esports d'aigua (no motoritzats). Amb una localització ideal i amb comoditats imbatibles, Angel Saranda no troba competidors en cap categoria.


Visita al camp del Nàstic - Stsgrup\nPer celebrar el dia de la felicitat, aquest dimecres alguns dels nostres residents van visitar el camp del Nàstic. Va ser un matí molt especial, on van tenir l’oportunitat de veure l’entrenament i, fer-se una fotografia amb tots els jugadors de l’equip. A més, el club va tenir un detall amb cadascú dels avis/es, obsequiant-los amb una bufanda de l’equip. Nosaltres vam voler donar-los sort, i vam llençar un cap d’all al camp. Esperem que sigui efectiu!\nSense dubte, va ser una experiència que els nostres avis no oblidaran!\nPer últim, agrair a Nàstic Tarragona, per la màgnifica rebuda i tracte. Si voleu veure la seva publicació en Twitter sobre la nostra visita, aneu al següent enllaç:\nA continuació, comparteixo fotografies d’aquell dia.\nTags: diadelafelicitat, Nàstic, sortida


Prepara la teua veu | logoveu\nDurant els ja més de 60 dies de confinament, és molt probable i totalment normal, que hàgem sentit canvis a la nostra veu.\nLa mancada de lluentor, la monotonia o una certa pèrdua de 'resistència' i sensació de necessitar més esforç per a produir veu han estat símptomes i experiències molt comunes en la població.\n"No entenc per què està així si no use pràcticament la veu" ha estat una de les frases més recorregudes, i pràcticament hem usat poc la veu però quan ho hem fet ha estat de manera intensa en molts aspectes.\nSi vols assegurar que tu veu puga estar a l'altura de tu treball posa't en contacte.\nNo deixes enrere\nla teua veu!


L’Escola organitza la jornada: ‘Ciència per a la Gestió de Desastres Naturals: una proposta europea’ - Escola de Prevenció i Seguretat Integral- EPSI - UAB Barcelona\nLa presentació del Curs en Anglès de Gestió del Risc de Desastres es farà el proper dilluns 11 de febrer en una jornada oberta a tothom, sota el títol: “Ciència per a la Gestió de Desastres Naturals: una proposta europea”, a l’aula 142.\nLa jornada començarà amb una benvinguda per part de Montserrat Iglesias-Lucía, directora de l’Escola. A continuació, la coordinadora del DRKMC, Montserrat Marin, oferirà la ponència “Sabiendo más, perdiendo menos”.\nL’objectiu de la sessió és donar a conèixer la tasca del centre i de transferència de coneixement d’aquest manual publicat l’any 2017, ja que es tracta de l’eix central del contingut del curs setmanal. Es tracta d’una obra que reflecteix l’estat de la qüestió i serveix com a guia de referència per als professionals del sector a Europa.\nA les 11:40, s’iniciarà la taula rodona "Un proyecto Europeo para Cataluña. ¿Realidad o ficción?", que pretén indagar sobre la possibilitat d’adaptar aquest sistema de resposta científica als reptes i amenaces naturals en l’àmbit català.\nEl Training on Disaster Risk Management pretén contribuir a la disseminació del coneixement para estudiantes de prevenció i seguretat que treballin o vulguin treballar en aquest camp.\nLa EPSI-UAB organitza aquest curs en col·laboració amb universitats que formen part de la Xarxa CONRIS.\nEls estudiants de 2n, 3r i 4t de Grau ja poden escollir torn de matrícula\nEl nou sistema permet als estudiants que cursaran 2n, 3r i 4t de Grau seleccionar el dia i hora per venir a fer la matriculació. El període habilitat de matriculació serà del 18 al 24 de juliol. Consulta tota la informació necessària. Llegir més


Una Breu Historia De Gairebe Tot 0 » Què Llegeixes\nLa Magrana, RBA Editors\nTítol original: "A Short History of Nearly Everything"\n“Una breu història de gairebé tot” és una obra de divulgació de la ciència. Repassa d’una manera entretinguda, i de vegades divertida, les investigacions, les discussions i el nivell de coneixements que els científics actuals tenen sobre algunes qüestions que ens afecten com a éssers vius. Intenta respondre les preguntes eternes que la humanitat s’ha fet des que tenim consciència de la nostra existència, com per exemple: Què és l’Univers? Com va ser el Big Bang? Com es va formar el planeta Terra? Per què és com és? Per què l’aigua del mar és salada? Què és la vida i com es va originar? Per què els humans som humans? S’extingirem?\nA més a més de contar de molt bé la història dels descobriments científics, si alguna cosa fa bé aquest llibre és dir el que se sap i el que no se sap. També desmunta certeses poc fonamentades científicament però que es reprodueixen als manuals i llibres de text d’abast general. Per exemple, de la famosa Lucy, l’exemplar més ben conservat d’australopitec no se sap amb certesa tant com sembla, ni tan sols se sap el seu sexe. Tampoc se sap del cert què va provocar la gran extinció del Permià (fa 245 milions d’anys), o inclús com realitzen algunes funcions les cèl·lules del nostre cos, o com s’originen les edats glacials. En fi, tenim una barbaritat d’interrogants que fan que la ciència siga més dinàmica que no estàtica, més divertida que no avorrida, i aquest llibre ajuda a fer-la així.\nA mi m’ha agradat moltíssim aquest llibre, inclús quan no entenia massa què estava llegint (com quan explica la relativitat, la teoria quàntica o l’estructura de l’ADN). Està molt ben escrit, i els capítols no es fan pesats. Barreja molt bé les anècdotes amb les explicacions més serioses i et manté en un estat de sorpresa i suspens continu.\nCrec que és un llibre molt recomanable per a persones curioses, joves (potser a partir de setze anys) i majors, que són capaços de mirar un cuc o el cel nocturn amb una interrogació en la cara, que no es conformen amb una vida plena d’estereotips i prejudicis basats en la ignorància i en la reproducció de la mediocritat.\nÉs un llibre dels que et fan més lliure, i feliç.\nMés informació: http://historiata.wordpress.com/2013/04/04/ressenya-bill-bryson-breu-his...\nUna breu història de gairebé tot ha estat enviat per Historiata el dia Dj, 17/07/2014 - 09:19\n"Una breu història de gairebé tot" encara no té comentaris, sigues en primer en comentar!


Pedro Sánchez demana a la CUP que no faci Mas president | Catalunya | EL PAÍS Catalunya\nPedro Sánchez demana a la CUP que no faci Mas president\nEls socialistes consideren que ja s'ha acabat l'època de la resistència i que comença la de l'"ofensiva"\nEl secretari general del PSOE, Pedro Sánchez, va reclamar ahir expressament a la CUP a Barcelona que no voti la investidura d'Artur Mas i va recordar que si ho fa, estarà avalant el partit que va aprovar l'amnistia fiscal, la reforma laboral, i una formació política esquitxada pel pagament de comissions del 3% que té 15 seus embargades. “El futur de Catalunya no pot passar per Mas”, va dir el candidat a la Moncloa en el seu primer acte de precampanya celebrat a la seu del PSC amb càrrecs electes i dirigents socialistes.\nEl PSC liquida l’“excepcionalitat” i vaticina el seu enlairament electoral\nEnfront del Govern de la Generalitat i les retallades en sanitat, ensenyament i serveis socials aplicats durant cinc anys Sánchez va reclamar “la Catalunya social que hem d'atendre”. Per això es va referir als 550.000 catalans que no tenen cap tipus d'ingressos, a les famílies que no perceben les ajudes per la dependència que els corresponen per llei o a les mares amb pensions de 700 euros que han d'ajudar als seus fills a sobreviure.\nSón realitats que el líder del PSOE va dir haver conegut de prop durant la campanya de les eleccions catalanes, en la qual, durant deu dies en diferents ciutats, va poder parlar amb diferents col·lectius. Per això va reclamar un Govern de la Generalitat que no estigui presidit per Artur Mas, “que doni confiança als ciutadans i posi fi a la desconfiança d'una societat castigada per la corrupció”.\nL'aposta femenina de Batet i Chacón\nMeritxell Batet, la número dos per Madrid i Carme Chacón, exministra de Defensa i cap de llista per Barcelona, van intervenir també en l'acte socialista i van mostrar el seu orgull d'estar en primera línia política. “La llista de Madrid és una llista federal, amb diferents procedències, però tots socialistes, amb un projecte comú que se sent orgullós de la seva diversitat”, va proclamar Batet, coordinadora del programa del PSOE. “És un gest de fraternitat federal que t'agraïm per comptar amb una de les nostres”, va reblar el primer secretari dels socialistes catalans.\nSánchez va carregar contra “la fàbrica de crear independentistes que és Mariano Rajoy” i va prometre que quan sigui president del Govern governarà “sempre amb Catalunya”. En aquesta línia, va plantejar la reforma constitucional del PSOE com la manera de tancar la bretxa que actualment existeix a Espanya. Permetria blindar diversos drets socials, avançar en la igualtat entre homes i dones, així com millorar la convivència entre espanyols, amb el reconeixement de la singularitat catalana, va dir el candidat a la Moncloa.\nEl líder del PSOE va ser rebut a la seu del PSC enmig d'una forta ovació, una mostra de la sintonia que uneix al socialisme espanyol amb el català, com poques vegades havia passat. Els resultats de les autonòmiques catalanes aconseguits pel PSC, amb 16 diputats,s'interpreten en el partit com l'inici del seu enlairament electoral. Miquel Iceta, secretari general del Partit dels Socialistes de Catalunya (PSC), va aixecar als assistents amb una frase que després va repetir Pedro Sánchez: “S'ha acabat la resistència, comença l'ofensiva”.\nAmb el lema “Pedro Sánchez, el canvi que uneix” de teló de fons, el líder del PSOE va fer una defensa tancada de la reforma constitucional per vèncer les reticències que genera al PP i la incomprensió, va reconèixer, en alguns sectors de la societat. Així, va recordar que a Alemanya s'ha modificat la Carta Magna vigent en 64 ocasions i es va mostrar obert a emprendre un debat per arribar a un acord.\n“Dins de la Constitució podem parlar de tot, fins i tot de la seva reforma”, va dir Sánchez, “però fora, de res”, va afirmar, per aclarir els límits que planteja el PSOE. Així, va anunciar de nou que si és president del Govern modificarà la reforma laboral, la LOMCE i posarà fi al 21% de l'IVA cultural, però també blindarà el sistema de finançament incorporant-lo al text constitucional, perquè no estigui a l'atzar del govern de torn.\n“El partit de la Gürtel i la Púnica ens demana que complim la llei i són ells els que la incompleixen”, va proclamar el secretari general del PSOE, que va reivindicar que l'actuació dels socialistes sempre s'ha ajustat a la realitat.\nPer la seva banda, Miquel Iceta es va sumar a la petició de Sánchez i va dir que “el moviment coral està molt arrelat a Catalunya, però una cosa és això i una altra cosa portar una coral al Palau de la Generalitat”, en referència a l'alternativa que havia plantejat la CUP que la Generalitat tingués una “presidència coral”. El líder del PSC també va reclamar als dirigents de Junts pel Sí, que “reconeguin d'una vegada que van guanyar les eleccions però van perdre el plebiscit, que és el que va fer la CUP l'endemà”.


Comença el compte enrere per al Festival Deltebre Dansa 2018 - Ajuntament de DeltebreAjuntament de Deltebre | Portal d'Informació Municipal\nDel 16 al 29 de juliol, Deltebre acollirà la 14a edició del Festival Deltebre Dansa, amb una programació artística que inclourà més de 40 espectacles de dansa i circ contemporanis i moltes novetats.\nUn any més, el Festival Deltebre Dansa es reinventa per oferir noves propostes artístiques d’avantguarda, de màxima qualitat, de disciplines variades i amb artistes de tot el món. Entre algunes de les principals novetats, cal destacar el Circuit “Deltebre, atracció natural”. Aquesta iniciativa, que compta amb la col·laboració de l’Ajuntament de Deltebre, es presenta en format de ruta de vuit espectacles que tindran lloc entre Deltebre i el nucli de Riumar, creant una experiència singular que fusiona les arts escèniques i el patrimoni natural únic del Delta de l’Ebre.\nAmb shows sorprenents, batalles, improvisació i una sessió DJ en directe, SOUL TRAIN DELTEBRE serà un dels altres noms més repetits aquest 2018, sent el primer espai de dansa urbana del Festival Deltebre Dansa. I no podia faltar el que s’ha convertit ja en un dels clàssics, La Nit Solidària i del Circ, una iniciativa del Festival per la qual el circ contemporani i la solidaritat es donen de la mà. A més, durant les dues setmanes, es podrà gaudir d’una renovada oferta gastronòmica amb la concentració de Food Trucks que hi haurà al recinte del Festival, al Parc del Riu de Deltebre. Les entrades estan disponibles des del passat 19 de juny i es poden adquirir a través de la pàgina web www.deltebredansa.cat i del portal www.ticketea.com.\nEn aquesta edició el Festival acollirà un total de 185 participants professionals arribats de més de 50 països de tot el món, els quals també gaudiran de diverses millores qualitatives, com ara l’oferta d’itineraris personalitzats amb fins a 22 tallers professionals impartits per destacades figures de renom del sector, tant nacional com internacional.\nD’altra banda, un any més, totes aquelles persones que es vulguin introduir i participar de forma activa en les arts escèniques podran realitzar els cursos d’iniciació. En aquesta edició, s’ofereixen cinc cursos d’iniciació gratuïts amb un total de 250 places, les quals ja estan cobertes a través de les inscripcions realitzades durant aquestes darreres setmanes.\nConsulta el programa online


Repensar l'alternativa | L'Accent - Informació i comunicació popular dels Països Catalans\nLes crides dels manifestants en favor de la vaga general en les manifestacions de l’1 de maig de UGT i CCOO arreu de l’estat van ajudar els diaris del regim a caracteritzar una banda sonora d’amenaça per acompanyar les paraules dels líders sindicals contra el govern Zapatero: un Cándido Méndez (UGT) que acusava directament el govern de Zapatero d’haver-se lliurat als mercats i de preparar retallades pressupostàries en les despeses socials en el Pla d’Austeritat anunciat pel govern espanyol. Això, després d’acusar el PP de “poc patriota”. Coses similars digué el secretari general de CCOO. Ambdós sindicats anunciaren, a més, que a mitjans de maig presentaran públicament “una alternativa amb rigor per al debat” que abordarà la qüestió de l’acomiadament. Aquesta és una de les pedres de toc de les propostes governamentals i empresarials des de sempre.\nLa situació de debilitat del govern de Zapatero és tant clara que fins i tot els sindicats espanyols, dos dels seus principals aliats els darrers anys, se’n volen aprofitar. Les notícies sobre l’equiparació d’Espanya a Grècia en qüestions relatives a la solvència econòmica d’aquests estats, així com les previsions (i les dades que el mateix govern ha emès, encara que hagi estat a través d’un error o d’una filtració) en relació a l’augment d’un atur que arreu de l’estat ja es xifra en més d’un 20%, reforcen una sensació que fa que tant la patronal com els sindicats institucionals vulguin collar el govern en una o altra direcció: en la retallada de drets pura i dura i en l’augment del poder de la patronal per decidir les condicions laborals, o en la simple limitació d’aquestes dinàmiques, mitjançant el pacte a tres bandes (govern, patronal i sindicats) al voltant d’aquestes retallades: l’enèsima reedició del pacte social. En definitiva, que la crisi la paguin els i les treballadores.\nEn aquest context, el recurs a les crides a la vaga general fetes pels sindicats anomenats majoritaris no és una novetat. Ja va ser emprat fa relativament poc per les mateixes cúpules sindicals quan el govern anuncià les retallades en les pensions i l’augment de l’edat de jubilació que després sembla haver descartat. L’equiparació feta per organismes internacionals en relació a les situacions a Grècia i a l’Estat espanyol dóna encara més interès al desenllaç de la vaga general convocada a una Grècia que ja ha estat protagonista pels enfrontaments entre policia i treballadors als carrers durant la jornada de lluita del Primer de Maig.\nPerò si a Grècia la denúncia de la situació econòmica i social ha tingut els seus principals altaveus en les lluites al carrer d’estudiants, treballadores i persones aturades, amb sindicats participant activament en la lluita, als Països Catalans i arreu de l’Estat espanyol, els sindicats han mostrat novament la seva poca capacitat de mobilització durant la diada de la classe treballadora. Potser la vaga general a Grècia contra el nou govern de la socialdemocràcia que ha corregut a posar-se al servei de la Unió Europea ajudi a multiplicar els crits a favor d’una vaga general a l’Estat espanyol. I potser CCOO i UGT acabin cridant a una vaga general com a resposta a l’empitjorament real de la situació de la classe treballadora.\nPerò més enllà d’aquestes circumstàncies, i si la qüestió de fons és la reforma laboral, contra la secular retallada de drets que suposa cada episodi d’aquesta reforma el que cal és una alternativa. Cal repensar quins són els drets pels quals la classe treballadora ha de lluitar, això és: el dret al treball; el dret de decidir sobre les condicions laborals; el dret a que aquestes condicions de treball siguin dignes; el dret a decidir sobre la producció; el dret a unes prestacions socials que permetin viure amb dignitat. Començar la casa pels fonaments ajudaria sens dubte a que, d’una vegada per totes, cada reforma laboral deixi de ser la crònica anunciada d’una retallada drets en un o en tots aquests camps.\nCategoria: Editorial Visualitzacions: 1251


Les Borges celebrarà el seu XXI Sardanadal aquest dissabte\nterritoris.cat 18:06 12/12/17\naquest dissabte seu xxi borges les\nFotografia d’arxiu del Sardanadal de les Borges Blanques\nLes Borges Blanques ha programat la XXI edició del Sardanadal per a aquest pròxim dissabte, 16 de desembre, al Pavelló de l’Oli de les Borges Blanques, que com ja és costum comptarà amb la presència de la cobla orquestra Selvatana, i que tindrà una ballada de tarda, amb entrada gratuïta i gran concert i ball de nit, amb entrada a 6 euros.\nLa ballada de sardanes de tarda començarà a les 18 hores i hi ha prevista una primera part amb 5 peces, una de les quals serà una sardana d’estrena, que serà una emotiva sorpresa, segons fonts municipals. A continuació, hi haurà un Galop d’entrada, amb El turc, i una exhibició de les colles Brut Natura de les Borges, i del Casal de la Gent Gran de la capital de les Garrigues. Tot seguit, començarà la segona part, amb 4 noves peces.\nEl programa inclou una ballada de tarda, el gran concert i ball de nit, a més d'una torronada popular\nPer continuar la festa, a les 23 hores hi haurà el gran concert de sardanes, que començarà amb el Concert de Cobla, on s’interpretaran 5 peces, per donar pas al Concert d’Orquestra, on la Selvatana interpretarà l’Obertura; Llums de Broaddway, amb 8 peces; Música espectacular, amb cançons instrumentals de diferents autors; per acabar amb el repertori de 5 cançons catalanes. Els arranjaments i la direcció musical anirà a càrrec de Jesús Santaliestra.\nA continuació hi haurà la torronada popular, que donarà pas, aproximadament a la 1 de la matinada, al ball de nit. Segons ha exposat el responsable de l’acte, Emili Estelller, a la tarda hi haurà un sorteig d’un gran lot de Nadal, amb les participacions que es vendran entre els assistents; i a la nit n’hi haurà un altre amb els números de les entrades que haurà adquirit el públic.


Comunitat educativa i professionals sanitaris es troben a Manresa per buscar solucions a les alteracions de la conducta en infants i adolescents – Castellvilarenc.info\nComunitat educativa i professionals sanitaris es troben a Manresa per buscar solucions a les alteracions de la conducta en infants i adolescents\nby Redacció 25/10/2013 25/10/2013\n350 professionals de l’ensenyament i la salut s’han reunit aquest divendres a Manresa en la segona edició del Congrés Estatal de les Alteracions de la Conducta dedicat a la infància i adolescència. El nord-americà George Sugai, un dels principals experts mundials en l’estudi de la conducta, ha enfocat les seves ponències a parlar de l’abordatge positiu, contraposat al càstig, especialment centrat en la prevenció.\nSugai ha presentat un pla focalitzat en l’entorn on família, escola i alumnes tenen un paper determinant. Perquè funcioni cal controlar aquest entorn, reduint el càstig i fomentant el bon comportament, tenint present que els alumnes amb problemes de conducta no responen als sistemes estrictes de disciplina. En canvi, s’obtenen resultats positius quan es reconeix i valora la bona conducta dels estudiants des del centre educatiu i la família. De fet, George Sugai insisteix en la necessitat d’educar les capacitats socials dels infants i joves i proporcionar-los un ambient positiu.\nJosep Toro, doctor en medicina, especialista en psiquiatria i psicòleg, ha tancat el congrés parlant de les conductes de risc en l’adolescència. En la seva ponència ha revelat que els adolescents d’ara són més precoços que els de fa 100 anys i que això implica que augmentin les conductes de risc. Tabac, alcohol i drogues són conductes que s’alimenten entre si i es relacionen també amb trastorns alimentaris i relacions sexuals de risc. Una de les noves amenaces són Internet i les xarxes socials. Segons Toro, com més pàgines web de violència visiten els adolescents es quintuplica la probabilitat de conductes de risc.\nAl final de l’acte, l’organització del Congrés Estatal d’Alteracions de la Conducta ha homenatjat Josep Toro per la seva trajectòria professional dedicada especialment a l’assistència clínica dels adolescents, sent un dels introductors de la teràpia cognitiu-conductual a l’estat, i per la seva contribució en el tractament de trastorns de comportament.\nDurant el congrés, els ponents han destacat la importància d’abordar estratègicament abans que es produeixi una alteració ja que amb la prevenció es pot aconseguir que el número d’infants i joves a tractar pugui ser menor. Els experts calculen que un 80% dels infants i joves no tindrien problemes de conducta si aquesta prevenció es fes adequadament; un 15% necessitarà suport i només el 5% requerirà un abordatge individual.\nL´Ajuntament de Castellbell i el Vilar convoca un ple Extraordinari per a dimarts 29 d´octubre


Avís legal | AE Les Corts UBAE\nAquesta Avís Legal regula l'accés i utilització de la plataforma electrònica http://www.aelescorts.cat (d'ara endavant, el “Lloc Web” o “la Web”), que l’Associació Esportiva Les Corts posa a la disposició dels usuaris d'Internet interessats en la seva activitat, serveis i continguts.\nL’Associació Esportiva Les Corts (d'ara endavant l’AELC) és una entitat esportiva que ofereix activitats i serveis esportius a diferents col·lectius.\nEn compliment de l’establert a la LSSICE, l’informem que la titularitat d’aquesta Web pertany a l’Associació Esportiva Les Corts, amb domicili a Travessera de les Corts 252-254, 08014, de Barcelona, amb CIF núm. G08821852. Entitat inscrita com a club esportiu en el Registre d’Entitats Esportives de la Generalitat de Catalunya amb el número 01926.\nL'accés i navegació per aquesta Web és gratuït. La utilització d’aquesta Web li atorgarà la condició d'Usuari, i implicarà la seva acceptació a les disposicions incloses en el present Avís Legal en la versió publicada per l’AELC en el moment en què vostè visiti la nostra pàgina Web.\nL’AELC es reserva el dret d'alterar de forma unilateral, en qualsevol moment i sense necessitat de previ avís, el disseny, presentació i/o configuració de la Web, així com parteix o tots els seus serveis i/o funcionalitats, per la qual cosa li recomanem que cada vegada que utilitzi la nostra la Web llegeixi atentament aquestes Condicions d'Ús i Utilització de la Web ja que aquestes podran sofrir modificacions.\nVostè renuncia expressament a utilitzar qualsevol material, informació, contingut o referenciat a través de la nostra Web amb finalitats il·lícites o expressament prohibits en aquest Avís Legal, que resultin contràries als drets i interessos de l’AELC, dels seus membres així com de terceres persones o entitats, responent enfront dels mateixos en cas de contravenir o incomplir tals obligacions.\nD'altra banda, tota la informació que vostè decideixi facilitar-nos a través dels oportuns formularis interactius de recollida de dades, haurà de ser veraç i actualitzada. En aquest sentit, vostè garanteix l'autenticitat de totes aquelles dades que ens comuniqui necessaris per a la subscripció dels nostres serveis. Vostè serà l'únic responsable de les manifestacions falses o inexactes que realitzi així com dels danys i/o perjudicis que amb les mateixes pogués causar tant a l’AELC com a tercers.\nL'Usuari que incompleixi de manera intencionada o culpablement qualsevol de les precedents obligacions respondrà de tots els danys i perjudicis que causi a l’AELC o a tercers.\nEls continguts publicats a la nostra Web tenen caràcter informatiu i divulgatiu. En aquest sentit, l’AELC realitza els seus millors esforços per oferir-li tota la informació de forma precisa i actualitzada. Malgrat l'anterior, L’AELC no pot garantir la veracitat i fiabilitat de tots els seus continguts i, en conseqüència, no es fa responsable dels danys i perjudicis de qualsevol naturalesa que puguin deure’ns a la falta d'exactitud, exhaustivitat, actualitat així com a l'existència d'errors o omissions en les informacions contingudes en la Web o unes altres a les quals es pogués accedir a través d'aquest.\nL’AELC no garanteix la disponibilitat, continuïtat ni la infal·libilitat del funcionament de la nostra Web i, en conseqüència, exclou qualsevol responsabilitat pels danys i perjudicis de qualsevol naturalesa que puguin deure’s a la falta de disponibilitat o de continuïtat en el funcionament de la mateixa. Tampoc garanteix l'absència de virus o altres elements lesius que poguessin causar danys o alteracions en el sistema informàtic, en els documents electrònics o en els fitxers de l'Usuari o de tercers, declinant tota responsabilitat pels danys informàtics o d'un altre tipus que pogués ocasionar a l'Usuari visitant en l'accés als continguts de la Web.\nL’AELC posa a la disposició dels Usuaris dispositius tècnics d'enllaç com a links o banners, entre uns i altres, amb la finalitat de facilitar als Usuaris la cerca i/o accés a la informació disponible a Internet de les nostres activitats i serveis. Aquests enllaços poden conduir a altres llocs Web gestionats per tercers, sobre els quals l’AELC no exerceix cap tipus de control, ni assumeix cap deure o compromís de verificar o vigilar els seus continguts.\nLa incorporació d'un enllaç a la Web no es pot considerar una recomanació als usuaris perquè procedeixin a la seva utilització, per la qual cosa la decisió d'utilitzar-los serà sempre responsabilitat de l'usuari. En conseqüència, l’AELC exclou qualsevol responsabilitat pels danys i perjudicis de qualsevol naturalesa que poguessin deure’s als serveis prestats per tercers a través de nostre la Web.\nL’AELC es compromet únicament a suprimir de la Web, com més aviat millor, les informacions, continguts o serveis dels quals tingui notícia que no es corresponguin amb la realitat, siguin il·legals, puguin induir a error o causar un dany a l'Usuari.\nAquesta Web així com la seva presentació, nom de domini, continguts i, especialment, tots els seus dissenys, arxius de text, àudio o video, articles, gràfics, bases de dades, fotografies, logos, icones, codi font, noms comercials, marques, signes distintius, dibuixos industrials i/o qualsevol altre signe susceptible d'utilització industrial i comercial són titularitat de l’AELC i/o de tercers, els quals han autoritzat degudament la seva inclusió a la nostra Web, tenint en tot cas l’AELC els permisos necessaris per a la seva utilització.\nLa posada a disposició de l'usuari de les imatges, dibuixos, logos, marques, signes distintius, arxius de qualsevol índole i programari de la Web titularitat de l’AELC, els seus associats o dels seus proveïdors de continguts no implica, en cap cas, la cessió de la seva titularitat o la concessió de cap dret de propietat industrial o intel·lectual a favor de l'Usuari, tret que s'indiqui expressament el contrari.


Psicologia Infantil a Mataró | Centre de Psicologia INFANS\nCentre de Psicologia INFANS, especialitzat en infants i joves > Psicòleg Infantil\nLa infància comprèn 3 etapes:\nPrimera infància (0 a 2-3 anys) . En aquesta etapa el nen està molt centrat en sí mateix i en el seu entorn més immediat, progenitors i germans (context familiar).\nSegona infància (3 a 6-7 anys) . En aquesta etapa el nen comença a eixamplar el seu focus d’interés cap els iguals, cap els altres nens.\nTercera infància (6-7 a 11-12 anys). En aquesta etapa s’introdueix un nou context socialitzador, l’escola, i s’eixampla el focus d’interès cap als mestres i companys.\nNosaltres treballem amb aquells infants que es troben en les últimes dues etapes ja que aquestes comprenen pròpiament el que es coneix com “infantesa o infància”. I en totes elles l’actitud dels pares és clau pel seu desenvolupament.\nDe fet, la realitat ens mostra que els pares i mestres solen ser les primeres persones en adonar-se que hi ha quelcom que “no funciona bé” en el seu fill o alumne respectivament. Això és comprensible al ser les persones que formen part de l’entorn més proper dels menors. Generalment, aquest “no funciona bé” sol fer referència, o bé, a problemes en el comportament o conducta, o bé, a alteracions en l’estat d’ànim.\nAixò no és una notícia fàcil de digerir per ningú, i menys pels progenitors. Els pares acostumen a sentir una barreja de sentiments i emocions, la gran majoria d’ells negatius com la frustració, l’enuig, la decepció, la tristor, la impotència, la negació, el fracàs com a pares i, fins i tot, poden culpabilitzar-se del que li està passant al seu fill. Això no és cert ja que la problemàtica sol acabar tenint una base “multicausal” i a més pot presentar-se tant en població infanto juvenil sana com no sana. Els pares han d’agafar el rol de ser un factor de protecció pel seu fill i en això els psicòlegs els podem assessorar, orientar i ajudar.\nA vegades, entre els pares sorgeix el dubte de què es considera normal i què no per l’edat del seu fill, com saber si allò que el meu fill presenta és un senyal d’alarma i per tant he de buscar ajuda professional, o quan forma part d’un desenvolupament normal.\nA grans trets, a continuació s’exposen aquelles conductes que haurien de posar en estat d’alerta els adults més propers al nen:\nDescens del rendiment acadèmic i/o dificultats en els aprenentatges.\nManca d’atenció i/o Manca de concentració\nAïllament o inhibició social (no mostrar interès pels altres, preferència per jugar sol, la sensació de que no entén què passa al seu voltant, dificultat per connectar amb els altres…)\nAlteracions del son: dificultats per conciliar el son, despertars nocturns, malsons, terrors nocturns.\nDificultats en el control d’esfínters (dificultat en el control voluntari de l’esfínter anal / vesical durant el dia / la nit).\nQueixes somàtiques, és a dir, queixes freqüents sobre mals físics com mal de cap o mal de panxa i que no tenen una causa mèdica.\nImpulsivitat / Agressions / Hiperactivitat sense finalitat.\nAnsietat en forma de plors o rebequeries en allunyar-se dels pares o en preveure-ho.\nTristesa / Irritabilitat / Culpabilitat / Manca d’il.lusió\nPensament i psicomotricitat enlentits.\nTotes elles son l’expressió que hi ha quelcom que no acaba d’anar bé, d’un conflicte de fons. Aquestes conductes hauran de fer saltar els senyals d’alarma quan, a causa de la seva manifestació persistent i freqüent, limiten l’evolució normal del nen, és a dir, quan interfereixen, deterioren i dificulten la seva activitat en els contextos social, familiar, escolar i acadèmic causant dolor i patiment en el nen.\nTingueu en compte que el temps que transcorre des de la presentació del problema o dificultat fins que es demana ajuda és essencial tant per la durada de la intervenció com per la recuperació del vostre fill. Els infants són un col·lectiu vulnerable i fràgil. Alguns pares poden pensar que per ser petit el seu fill no s’assabenta de res o que res l’ afecta, no és cert, que siguin petits no és sinònim de que no percebin què passa al seu voltant i que no ho manifestin de la mateixa manera que els adults no vol dir que no els afecti. La realitat, és que qualsevol canvi en la vida d’un nen (la separació dels pares, la mort d’una persona significativa, el naixement d’un germà, un canvi d’escola o domicili…) poden afectar a la salut mental provocant pors, ansietat, tristesa, comportaments inadequats… De petits tot els afecta més i per tant és més fàcil que resultin danyats emocionalment.\nÉs important recalcar que una mateixa problemàtica pot tenir manifestacions diferents e inclús afectar de manera diferent al nen a causa de la gran variabilitat intrínseca i d’éssers únics que som cadascun de nosaltres, per tant, això fa essencial i necessari per la intervenció que la teràpia sigui individualitzada i personalitzada no només a l’infant sinó també a les seves famílies, e inclús, a la seva escola. És bàsica una coordinació del professional amb els pares i l’escola. Això és el que oferim en el centre INFANS, després de fer una valoració i exploració del nen, de la seva problemàtica i del seu context i entorn, es treballa de manera coordinada tant amb la seva família com amb l’escola a la qual assisteix el menor, evidentment sense deixar de banda el treball individual amb el nen. En definitiva, adequem la intervenció a tots els membres indispensables, des del propi nen fins els adults del seu entorn immediat que seran claus perquè pugui recuperar-se lo abans possible i continuar gaudint de la seva vida amb normalitat.\nLes problemàtiques o trastorns que tractem en el centre INFANS en població infantil son les següents:\nTrastorns de l’Aprenentatge i dificultats en el rendiment escolar (dislèxia, disortografia, discalcúlia, tècniques d’estudi i estratègies d’aprenentatge).\nTrastorn per Dèficit d’Atenció amb/sense Hiperactivitat (TDA-H).\nTrastorns de l’Estat d’Ànim: depressió infantil, dol.\nTrastorns d’Ansietat: pors, fòbies, obsessions.\nDificultats emocionals: autoestima, inseguretats, habilitats socials, expressió emocional, gelosia, assetjament escolar…\nAssessorament i Orientació Familiar: habilitats, pautes educatives i comunicatives, processos de separació o divorci, processos de pèrdua o malaltia, fracàs escolar, problemes relacionats amb el son infantil, gelosia, dificultats en el comportament infantil.


La Bayés i poc més - Diari de Girona\nLa Bayés i poc més\n«No és un cas aïllat: fa tres anys, Dupuis treia una novel·la gràfica sobre Dalí»\nsebastià roig 12.08.2015 | 09:25\nL'any passat, Dargaud publicava l'últim àlbum de còmics de la sèrie Pablo, de Clément Oubrerie i Julie Birmant dedicats a la vida del jove Picasso. Els quatre toms recullen, amb un aire fresc i ben documentat, les corredisses del pintor i els seus amics pel Bateau-Lavoir. L'èxit de Pablo ha fet nèixer una nova sèrie de llibres il·lustrats, del mateix tàndem, dedicats al París de Picasso. Cada volum ens guia pels espais que sovintejaven el pintor i la seva colla, al mateix temps que recull els fets històrics, socials i culturals més rellevants viscuts per la ciutat a principis del segle XX.\nAquesta operació editorial, a part de refermar la importància de Picasso dins l'ecosistema artístic francès, demostra el gran valor que se li dóna a la historieta Pirineus amunt. No és un cas aïllat: fa tres anys, Dupuis treia una novel·la gràfica sobre Dalí. La va dibuixar Edmond Baudoin. Li havia encarregat el Centre Pompidou per reforçar l'antològica sobre el pintor empordanès.\nA casa nostra, malgrat que ens omplim les galtes parlant de Dalí, Picasso o Miró, em costa d'imaginar que els sectors editorials o museístics podrien impulsar iniciatives semblants. No ho sé. Potser no hi ha pensat mai ningú. O potser ja en fem prou amb les aproximacions mel·líflues de la Pilarin Bayés. I amb el recurs fàcil (i més barat) d'anar traduint els còmics de França.\nCatalunya, per sort, té un grapat d'autors capaços de sortir-se'n amb èxit de reptes similars. I si els empresaris i els centres d'art ?s'arreman?gues?sin, n'obtindríem uns àlbums excepcionals. On la creativitat, l'interès narratiu i el rigor flotarien de vinyeta en vinyeta.


Comença la 080 Barcelona Fashion\nUna model a l'edició de 2020 de la 080 / 080 Barcelona Fashion\nL'esdeveniment, que ha inaugurat el conseller d’Empresa i Treball, Roger Torrent, se celebrarà fins dijous 28 d'octubre en un format íntegrament digital\nTret de sortida a la 28a edició de la 080 Barcelona Fashion. Per tercera vegada, i a conseqüència de la pandèmia de la Covid-19, l’esdeveniment es fa en un format íntegrament digital. L’edició d’enguany, que se celebra fins dijous 28 d’octubre, l’ha inaugurat el conseller d’Empresa i Treball, Roger Torrent, i compta amb 22 dissenyadors i marques de moda, com Paloma Wool, Custo Barcelona i Lola Casademunt by Maite.\nTorrent ha destacat que a Catalunya hi ha un “sistema productiu amb vocació internacional que està duent a terme una transformació profunda, sota els paràmetres de la digitalització, la innovació i la sostenibilitat social i ambiental”. “Treballem per fer que Catalunya continuï sent un referent de moda i creació“, ha afegit. El conseller ha volgut destacar, també, que les firmes que formen part d’aquest certamen “reflecteixen la riquesa i la diversitat de la indústria de la moda a Catalunya”.\nAvui comença la #080bcnfashion, que torna a apostar pel format 100% digital des de l'Espai Xavier Corberó, un lloc extraordinari, on es presenten 22 col·leccions de dissenyadors i marques, i que ens permet projectar al món el talent creatiu de la #moda catalana. https://t.co/naPZGWa7zU\n— Roger Torrent i Ramió 🎗 (@rogertorrent) October 25, 2021\nLa celebració de la setmana de la moda catalana s’ha fet a Esplugues de Llobregat, a l’Espai XC, obra de l’escultor barceloní Xavier Corberó. Es tracta d’un projecte format per 4.500 quadrats de formes i volums als quals va dedicar els seus darrers anys. “Un espai extraordinari on es fusionen moda, disseny i arquitectura”, ha apuntat el conseller d’Empresa i Treball.\nPaloma Wool ha posat en marxa la 080 Barcelona Fashion i ho ha fet amb la col·lecció Eternal Loop, una sèrie de peces i estampats que “exploren l’equilibre entre l’ordre i el caos que hi ha a l’univers”. Durant el primer dia de celebració l’acompanyen firmes com Eñaut, Is Coming, Escorpion, Júlia G. Escribà i Txell Miras.\nA més dels fashion show films, la programació proposa altres continguts de moda com els Designers Q&A, breus curtmetratges on creadors i marques comparteixen les seves fonts d’inspiració, pensaments, així com els processos de conceptualització que hi ha darrere la col·lecció.\n080 080 Barcelona Fashion Moda Roger Torrent


Ordino reparteix una desena de parcel·les perquè les conreïn els padrins\nUn any més, i en són 10, la Fundació Julià Reig i la Casa Rossell cedeixen parcel·les al Comú d'Ordino perquè les reparteixi entre els padrins i padrines de la parròquia que ho sol·licitin. Tot i la demanda creixent, enguany s'han presentat dues persones noves a la resta que repeteixen, com que hi ha parcel·les disponibles, aquest dimecres només s'ha hagut de sortejar quina parcel·la tocava a cadascun dels nous.\nEl Comú també cedeix una parcel·la a l'Escola Andorrana de Segona Ensenyança, per al projecte Aula Oberta. L'Escola Andorrana de Primària i la francesa també tenen dues parcel·les. I la darrera, és per a a la ludoescola d'Ordino, que enguany repeteix l'exitós projecte 'De l'Hort a Taula', que l'any passat es va endur el premi a Iniciatives Mediambientals.\nMaria Esteban Colell fa 10 anys que conrea, des de la primera edició de la cessió de parcel·les, "una miqueta de tot: des d'herbes medicinals, perquè la meva nena hi és molt aficionada, i plantem estèvia, camamilla, romaní… fins a bròquil, carrotes, una mica de tot per adaptar-ho al terreny i perquè a la meva edat, si hi ha molt tros em fa mal l'esquena". Fa deu anys que la Maria va cada dia al seu hort a arrencar les herbes i a tenir-ne cura perquè, com cita la padrina: "A l'hort i al celler, cada dia s'hi ha de ser".\nErzen Hoxha ha acompanyat el seu pare, que enguany és un dels que s'estrena amb els horts. "És un privilegi per al meu pare, perquè així s'entretindrà, i per als nens, perquè quan mengin sàpiguen d'on surt el menjar i com creixen les plantes; a més, això és una manera de passar el temps lliure envoltat de natura", ha valorat.\nPadrins i representants comunals es tornaran a trobar al setembre, per celebrar les collites amb un berenar.\nArtículo anteriorCM.- AM.- Educació farà recomanacions als centres educatius per combatre l'assetjament escolar\nArtículo siguienteCM.- S'aproven les obres per construir un carril bici des de la Farga Rossell fins a l'entrada d'Ordino


Es posa en marxa el nou Servei d’Assessorament | Escola de Pastors de Catalunya\nEs posa en marxa el nou Servei d’Assessorament\n10 Mai, 2013 a les 7:32 am\t· Filed under agroecologia, Custòdia, Escola de Pastors, Fundación Biodiversidad, Nova pagesia, Petita pagesia, Servei Assessorament\tand tagged: Fundación Biodiversidad, nova pagesia, Servei Assessorament\nL’Escola de Pastors ofereix enguany com a prova pilot un nou Servei d’Assessorament. Aquest Servei està adreçat als ex alumnes i té l’objectiu d’acompanyar-los en seus projectes ramaders amb la voluntat de consolidar-los, facilitant així la regeneració del teixit pagès de Catalunya.\nDurant els 5 anys d’Escola s’ha detectat una necessitat d’acompanyament dels projectes que estan desenvolupant amb esforç i il·lusió els antics alumnes. Així es vol donar suport a les iniciatives començades per una nova pagesia que es troba amb nombrosos reptes com són la nova incorporació al sector, els entrebancs burocràtics, la comercialització, etc.\nDurant 6 mesos, 5 professionals s’encarregaran d’oferir el seu acompanyament a 10 projectes participants. Dins els tècnics i ramaders trobem dos ramaders amb experiència en el camp de l’assessorament, un tècnic especialitzat en temes lleters de l’Escola del País Basc, una comptable i una tècnica agrònoma de l’Escola de Pastors. Els assessoraments seran telefònics i presencials mitjançant visites a les finques, paral·lelament també s’oferiran jornades formatives per tal de resoldre dubtes generals.\nDe les 20 sol·licituds rebudes per participar en aquest servei es va fer una selecció de 10 projectes tenint en compte aquells que es trobaven més avançats i en un moment clau per al seu futur. Els escollits són diversos i tracten tot tipus de bestiar, ovelles, cabres i vaques i les diferents aptituds tant de carn com de llet.\nEl seguiment permanent d’aquest servei es realitzarà a través de formularis, trobades amb els tècnics i jornades formatives amb els antics alumnes.\n* Aquest servei rep la col·laboració de la Fundación Biodiversidad del Ministerio de Agricultura y Medio Ambiente per al projecte Ramaderia extensiva, producció i biodiversitat. Programa de custodia i dinamització productiva als espais agraris.


Notícies - Sant Cugat, dins els límits legals de radiacions electromagnètiques\nEls camps electromagnètics de radiofreqüència mesurats estan dins el límit permès\nel 11/ago/15 Jana Homs Medi Ambient PDF\nEls valors dels camps electromagnètics de radiofreqüència mesurats en espais interiors i exteriors de 25 domicilis particulars, així com en alguns equipaments, estan dins dels límits legals. Les dades sorgeixen arran de la petició de control d'aquests santcugatencs i que s'emmarca en un conveni entre l'Ajuntament i la Generalitat pel projecte Governança Radioelèctrica.\nEls resultats més alts són de 5,02 volts per metre (V/m), sota dels 28 V/m fixats per la legislació catalana vigent.\nLa radiació és major en l'exterior i els edificis públics que a l'interior dels habitatges privats. A través del projecte Governança Radioelèctrica el consistori pot oferir als ciutadans un equip portàtil per mesurar l'exposició dins de casa. Els ciutadans van constatar que la radiació interior més alta era 11,7 cops menor al límit legal.\nUn dels objectius de la iniciativa Governança Radioelèctrica és la transparència respecte les ones. És per això que tots els resultats obtinguts estan publicats al web del projecte. La iniciativa vol minimitzar la percepció de la ciutadania sobre els riscos de l'excessiva exposició a les radiacions i d'aquesta manera aconseguir el desplegament, sense dificultats, de les infraestructures de comunicacions sense fils.


Victòria còmoda del DKV\nTENIS TAULA SUPERDIVISIÓ\nL’equip de les Borges supera per 4-0 l’Universitat de Burgos i consolida la segona posició || Estan a un punt d’assegurar-se el subcampionat\n© Fan Chuang Wei, durant el partit que va jugar ahir davant de Jorge Ausín Briongos.\nEl DKV Borges es va imposar ahir per un còmode 4-0 a l’Universitat de Burgos, en partit ajornat corresponent a la jornada 19, de forma que consolida la segona posició a la Superdivisió masculina de tenis taula. A falta de dos partits per finalitzar la competició, després de superar el vuitè classificat, els de les Garrigues estan a un sol punt d’assegurar-se el subcampionat, en una Lliga que té al seu abast el CasaSur Priego cordovès.\nEl DKV Borges, que només va cedir quatre sets en els quatre partits jugats, va sumar el primer punt gràcies a la comodíssima victòria de Marc Duran sobre Francisco Miguel Ruiz, al qual va derrotar per 3-0, amb parcials d’11-7, 11-2 i 11-3, per pujar l’1-0 al marcador.\nOriol Monzó va aconseguir el 2-0, encara que per fer-ho va haver de remuntar davant de Alexandru Cristian Cazacu, que va acabar superant per 3-2, amb parcials d’11-8, 9-11, 4-11, 12-10 i 12-10, en el matx més disputat de la jornada.\nEl xinès Fan Chuang Wei va sumar el 3-0 al derrotar per 3-1 Jorge Ausín Briongos, amb parcials d’11-6, 7-11, 11-3 i 15-13, amb la qual cosa la victòria quedava encarrilada. El duel el va tancar amb el 4-0 definitiu Marc Duran, que va sumar davant de Alexandru Cristian Cazacu el seu segon punt del dia. La primera pala dels lleidatans va derrotar el seu rival per 3-1, amb parcials de 6-11, 15-13, 17-15 i 11-6, en un altre partit ajustat i després de remuntar el primer set.\nL’equip tornarà a jugar el dia 14, de nou a casa, davant de l’UCAM Cartagena.


Una Jove sobradament preparada | FET a TARRAGONA\nPublicat el 31 d'Agost, 2014\n5 de 9 de la Jove de Tarragona a Sant Fèlix: (foto: Laia Díaz)\nEntro a la plaça de la Vila pel carrer de Sant Joan i el primer que veig són els companys de La Xarxa (amb Quico Domènech i Carles Cortés) dalt d’una gran bastida, encetant la retransmissió en directe per televisió de la Diada de Sant Fèlix. Sana enveja. De seguida em ve al cap el record de les excel·lents retransmissions que Tarragona Ràdio hi havia fet uns anys enrere amb un equip de ‘gamma extra’: Jordi Suriñach, Raquel Sans, Cinta Olivan, Jordi Crespo i Jordi Andreu, els impulsors ara del més que recomanable cdecastells.\nAvançant cap al mig de la plaça, la segona imatge que retinc és la del balcó de l’ajuntament de Vilafranca. Després de comprovar-hi amb una ullada la presència dels alcaldes Ballesteros, Batet i Regull, i del conseller de Cultura Ferran Mascarell (Quin ridícul amb la seva piulada!), em sorprén veure-hi -també amb americana, com el conseller- el comissari del Tricentenari, Miquel Calçada, qui per molts serà sempre el ‘Mikimoto’ de la ràdio. Un regidor vilafranquí em confirmarà a la tarda que l’han convidat, precisament, amb motiu de la commemoració del 1714.\nEl sobiranisme pren possessió del balcó de l’ajuntament, aquest any encara de manera més potent que en edicions anteriors. A mitja actuació hi apareix la presidenta de l’Assemblea Nacional Catalana, Carme Forcadell. Majoria d’estelades als balcons de la plaça. Crits d’independència entre el públic i a la balconada consistorial, amb l’única excepció de l’alcalde de Tarragona. (Per cert, cal aplaudir la seva presència a Vilafranca i El Catllar -la setmana anterior- donant suport a la Jove)\nLa Jove de Tarragona aixeca el pilar de vuit amb folre i manilles a la plaça de la Vila\nMés enllà d’aquests detalls colaterials, Sant Fèlix 2014 ofereix una actuació dels liles excel·lent, sòlida, brillant -no ho oblidem: la millor de la seva història!!!- amb uns castells solvents i segurs, gairebé impecables, i tan sols enfosquida una mica per un pilar de vuit amb folre i manilles que no es pot descarregar. Sensació de veure a plaça una Jove de Tarragona sobradament preparada per afrontar nous reptes, després de l’exhibició del vuitè 5 de 9 consecutiu descarregat, el 9 de 8 i el 3 de 9.\nLa Jove ha tornat a Sant Fèlix per la porta gran, amb un mar de camises i tres construccions de gamma extra. Era la tercera vegada que hi actuaven i van complir amb les expectatives. La caiguda, però, del pilar després de l’aleta va deixar un regust agredolç i això es va notar a la plaça, amb una celebració moderada dels liles, tot i que havien assolit la millor actuació dels seus 35 anys de trajectòria.\nNo hi ha motius per lamentar-se. Han de celebrar com es mereix una exhibició de primeríssima categoria i en una plaça tan exigent com la de Vilafranca. Arribats a aquest punt de la temporada, a la Jove li toca completar el pilar de vuit i portar a plaça altres castells de gamma extra. Se’ls veu solvents. Ho comprovarem a les actuacions del 14 i 23 de setembre i del 5 d’octubre.\nEls tarragonins també es mereixen una felicitació per l’agilitat en la construcció dels seus castells després de la Vella, cosa que beneficia el ritme de l’espectacle. Quan s’està a plaça i escoltes al teu voltant persones que no són aficionades als castells o que, fins i tot, els veuen per primera vegada, s’entén la importància de no allargar les diades en excés. El retard en el seu inici no va ser un bon exemple.\nDe l’actuació de les altres tres colles, no m’hi estendré perquè hi ha periodistes i castellers molts més qualificats per fer-ne comentaris i crítiques en altres mitjans de comunicació. En destaco aquesta anàlisi en sis punts que signa Jordi Suriñach. A títol personal, em quedo amb el 4 de 9 net de la Joves (actuació im-pres-sio-nant), i el pilar de 8 completat pels Castellers de Vilafranca i amb la sensació que els verds continuen per davant de la resta de colles, però que les distàncies s’escurcen.\nAcabada l’actuació, Sant Fèlix 2014 deixa altres petits plaers, com compartir un dinar de Festa Major a les 5 de la tarda acompanyat de vilafranquins, tarragonins i una vila-realenca (País Valencià). Més tard, una representació al carrer del Ball dels Malcasats (entre el públic, Oriol Grau i Fermí Fernández) i la Processó (ritual i ambient molt similars als de Tarragona) i una imatge de comiat: les dues estelades penjades a la façana de la Basílica de Santa Maria. Inimaginable al pla de la Seu.\nFins al proper Sant Fèlix!!!\n(La foto que obre aquest article és de la periodista tarragonina, Laia Díaz, autora del blog Històries d’una càmera)\nL’església de Santa Maria, de Vilafranca, amb Sant Fèlix a la porta a punt de començar la Processó


Aminata Nagabila: "Treballo la moda amb teles del meu país, per no oblidar" | L'Independent de Gràcia\nAminata Nagabila: “Treballo la moda amb teles del meu país, per no oblidar”\n15/03/2020 12/03/2020 Cultura / Notícia\nAmb només 30 anys ja ha fet aterrar a Catalunya els seus dissenys amb tocs de pagne, molt característics del seu país d’origen, la Costa d’Ivori. Amb una família àmplia, musulmana, a Burkina Faso, un pare amb tres dones i quinze fills, l’Ami té tres germans de sang i una mare que viu amb un nou company. Ella no s’ha casat i viu a Gràcia amb el seu nòvio com a parella de fet. La societat africana canvia.\nCom una dissenyadora de Costa d’Ivori aterra a Gràcia?\nVaig nèixer allà i hi vaig aprendre la costura. Em va agradar molt i d’aquí em va fascinar la moda. És cert que durant un temps ho vaig deixar estar perquè tenia un restaurant a Abidjan fins que fa tres anys vaig conèixer el meu nòvio, un català que vivia allà, i aleshores van canviar moltes coses. Havia de decidir si quedar-me allà o venir aquí amb la persona que estimo.\nCom es pren aquesta decisió? Com es deixa enrere el teu país?\nQuan saps el que vols és fàcil prendre decisions. Tenia 27 anys quan vaig decidir-me i ara en tinc 30. Els meus pares ho van acceptar si això em feia feliç.\nHi va jugar el fet que Costa d’Ivori sortís d’una crisi política?\nCosta d’Ivori ha tingut els seus problemes, però no és que jo decidís marxar per això sinó perquè m’interessava viure altres coses. I l’amor ajuda a prendre aquestes decisions!\nEl teu company et va animar a fer aquest salt?\nSí, molt. No és fàcil deixar enrere la família i tenir-la tan lluny. No coneixia ningú aquí. Només la seva família.\nHas tornat a Costa d’Ivori?\nNo, però de fet només fa un any que som aquí.\nAra ja es pot dir que ets dissenyadora de moda.\nÉs una dedicació que m’apassiona, que m’agrada i vull seguir amb això.\nQuè hi pot aportar la teva visió? Com has vist el nivell de la moda a Barcelona?\nLa moda a Barcelona es valora i això em dóna energia. Hi puc aportar molt. Tinc moltes idees i les vull fer esclatar. He presentat les meves primeres creacions al Christmas Market de la LCI.\nCom definiries aquestes creacions?\nVestits llargs, de festa, i també de dia. M’agraden molt les teles del meu país, la dona africana, amb colors alegres. Ens agradem molt i anem molt elegants. Per això treballo amb aquestes teles, el pagne, per no oblidar i per dir que jo vinc d’allà.\nQuin resultat has vist d’aquesta primera exposició?\nM’ha anat bé perquè he hagut de produir i el disseny necessita inspiració. No vull vendre coses que no he fet. Cada vestit meu és únic ara mateix: en un puc triar un dia o dues setmanes.\nHas conegut Antonella Messi…\nA través de la botiga d’Immaculada Garcia, va venir a mirar nous dissenys. Em va agradar molt l’experiència.\nConfies que les teves creacions es venguin en aquestes botigues?\nSí. El futur no està escrit. Ara acabo a LCI i després ja veurem.\nEts una gracienca més.\nSí. Vivim a Joanic. Fa cinc mesos que hi som. No tinc massa temps per passejar-hi. M’agrada que sigui un barri tranquil. M’agrada tot.\nEl Dia del Teatre homenatja Ovidi Montllor i trasllada la celebració al Park Güell\n‘Contes breus, brevíssims, d’escletxes i atzucacs’


Mòbils BiD: BPI Pompidou. París, estiu 2007\ndissabte, 15 de setembre de 2007\nBPI Pompidou. París, estiu 2007\nSóc la Carme Egea i aquest any he marxat tot l'estiu (els mesos de juliol i agost) a París, a treballar a la Biblioteca Pública del Centre Georges Pompidou.\nL'experiència ha estat genial i el temps m'ha passat volant.\nPer als que estigueu interessats a anar a aquest centre us recomano que si podeu, demaneu estada durant dos mesos ja que en ser un gran centre hi ha molts tràmits formals i burocràtics la primera i última setmana i en 15 dies no tens temps de conèixer res ni de la ciutat de París ni del Centre Pompidou.\nLa feina ha estat molt variada, des de respondre preguntes a usuaris en CATALÀ (sí, gent, jo també vaig sorprendre'm), fins a visitar altres biblioteques i centres de documentació de la ciutat de París. Ets tu mateix qui escollies què vols visitar, encara que el tutor et fa recomanacions, evidentment.\nJo vaig visitar:\nLa Biblioteca de la Ciutat de les ciències i la indústria\nL'única biblioteca municipal de Montrouge, un ciutat a la perifèria de París\nEl Centre de Documentació Francesa i el Banc Europeu €uro\nVaig treballar en els departaments de publicacions en sèrie (classe 6 CDU), enquadernació i política de restauració de llibres, literatura de llengües de l'Estat espanyol i Amèrica del Sud, autoformació en llengües (amb un fons de 200 idiomes) i premsa i televisió.\nLa gent del Pompidou són tots molt amables, és veritat que no fan cap esforç per parlar-te en castellà, però si tu t’esforces a parlar en francès tenen molta paciència encara que el teu accent no sigui molt bo.\nL’únic inconvenient és que el fet de treballar sis hores diàries en francès tota l’estona et provoca una mica de mal de cap i molt de cansament la primera setmana, així que jo i tots els altres becaris estrangers del centre sols fèiem turisme el cap de setmana, ja que surts molt cansat de la feina fins que no t’adaptes als nous ritmes i pluja diària, he he he.\nTot i els petits inconvenients del clima i l'idioma és una experiència que val molt la pena, no solament per la ciutat de Párís, que és meravellosa, sinó sobretot pel Centre Pompidou, ja que aquí a Barcelona no tenim cap biblioteca d’aquestes dimensions, i 30 minuts després d'obrir les portes la biblioteca ja té plenes les seves tres plantes tot i ser estiu; llavors imagineu-vos en època d'exàmens.\nPerò no tot són flors i violes, evidentment. El pitjor moment el vaig passar quan es va posar en marxa el pla antiterrorista, és una mica estressant però sempre està tot sota control pel personal de seguretat encara que no dóna molt bones vibracions evidentment...\nPer als que estigueu interessats a anar-hi en el futur, la responsable de relacions internacionals proposa d’oferir allotjament gratuït en la ciutat universitària de París. Està a una hora de tren del centre, però tenint en compte els preus de París espero que ho pugueu aprofitar, perquè us estalviareu molts diners.\nDe la ciutat de París, si hi aneu al juliol, el 14 és la festa nacional de França i els focs artificials i concert del Camp de Mart són espectaculars. Us els recomano!!!\nPublicat per Carme a dissabte, de setembre 15, 2007\nEtiquetes de comentaris: Biblioteca Georges Pompidou, França, París, pràctiques estiu 2007\nConcurs per obtenir una primera feina a l’estrange...\nUn viatge ple d'aventures, ple de coneixences\nAvui parlem amb... Lluís Agustí\nPrograma de pràctiques de la biblioteca Pompidou, ...\nVisiteu la Library of Congress a Washington D.C!\nBeques Canigó (de la Generalitat) per a pràctiques...\n¡¡Prácticas en el Instituto Cervantes de Londres!!...


La Associació de Ve�ns de Les Arenes rep un diplom\nLa Associació de Veïns de Les Arenes rep un diploma.\nEl passat 23 de maig de 2009, la Associació de Veïns de les Arenes va rebre un diploma per a la seva participació en el Projecte Rius. Va fer entrega del diploma el Tinent d’alcalde de l’Àrea de Territori Sr. Aleix Canalís Alsina. Per part de l’Associació de Les Arenes, va recollir el diploma el Sr. Salvador Miralles.\nL’entrega del diploma es va fer en el marc de la setena Festa del Riu, aquesta Festa va consistir en una caminada per l’entorn de l’àrea d’esplai de Les Arenes, un esmorzar, un taller de construcció d’instruments a càrrec del Drapaire musical (Sr. Francesc Miralles), tallers naturalistes (els peixos del riu Ripoll i els macroinvertebrats), un conte musicat i el esmentat lliurament de diplomes a entitats i escoles col·laboradores del Projecte Rius.\nAquest tipus d’actes fan que el Projecte Rius cada dia es vagui consolidant mes. Segurament es molt important que els governs facin grans projectes per tal de preservar la natura, pro encara es mes important desenvolupar cultura naturalista a nivell local o capil·lar. Estic segur que aquest projecte aconsegueix que cada dia preguem mes consciencia els de Castellar.\nSalvador i Rosa, que els Arenencs ja sabem qui sou, tots us donem les gracies pel vostre interès, constància, predisposició i simpatia en aquest projecte. Felicitats!!!\nEntrga diploma Canalis /Miralles


Santanyí i la Guàrdia Civil volen obrir una oficina d’Atenció al Turista Estranger\n18 abril 2021 10:21\nL’Ajuntament de Santanyí i la Guàrdia Civil han acordat fer «tot el possible» per obrir una oficina del Servei d'Atenció al Turista Estranger (SATE) a Cala d'Or.\nAixí ho han establert durant la Junta Local de Seguretat de Santanyí, que s'ha reunit aquest dilluns per analitzar quines són les necessitats del municipi en matèria de seguretat durant els pròxims mesos.\nEl Consistori està a punt de començar les obres d'un nou edifici per a dependències municipals, on està previst que hi hagi un espai per a la Guàrdia Civil. En aquest espai, es podria instal·lar una oficina SATE.\nEl batle de Santanyí, Llorenç Galmés (PP), ha assegurat que «és molt important per al municipi, que viu del turisme, poder comptar amb una oficina del SATE, no només per als visitants, sinó també per als residents, pel tipus d'atenció que es dóna».\n«L'experiència d'altres municipis turístics de les Illes Balears ha estat molt positiva, per això des de l'equip de govern es fa tot el possible per tenir una oficina de la Guàrdia Civil d'aquestes característiques a Cala d'Or».\nEl primer seria fer cursets de catala a la Guardia Civil perque normalment son monolingues.


Caldes de Montbuí, el bell santuari - El Temps\nCaldes de Montbuí, el bell santuari\nTermes Romanes (Caldes de Montbuí) | Ajuntament de Caldes de Montbuí\nÉs conegut que als romans els agradaven els banys públics. Si bé l’afició ja provenia dels grecs, constitueixen un dels trets més definitoris de la seva civilització, que aprofitava les fonts termals per construir balnearis on relaxar-se després de les obligacions laborals.\nEl més conegut es trobava al municipi de Caldes de Montbui (Aquae Calidae), situat a 15 quilòmetres a l’oest de Granollers, al qual s’adreçaven centenars de persones que desitjaven remullar-se en aigües que contenien diversos minerals. Un fet que proporcionava als usuaris efectes terapèutics, com així ho palesen les inscripcions localitzades on surten personatges importants de l’antiga Tàrraco.\nEl conjunt termal estava ubicat entorn d’una piscina construïda amb picadís de pedra i diverses fonts on l’aigua encara surt a 70 graus. Sembla que la temperatura s’aconseguia per mitjà d’un forn (praefurnium) que escalfava l’aigua, la qual era transportada des de les calderes fins al caldarium i el tepidarium a través d’unes canonades de plom.\nLa grandària del conjunt arquitectònic ha fet que les successives administracions hagin actuat per preservar-ne tots els detalls. Aquesta va ser la intenció de la Diputació de Barcelona, que l’any 1956 va desenvolupar-hi una operació de neteja. També l’ajuntament i altres institucions no s’han deixat d’explorar el nucli antic per buscar noves restes.\nLes termes de Caldes de Montbui són de les més grans trobades mai, ja que incloïen jardins i altres espais per passejar o bé presenciar espectacles de tota mena. Si les anem a visitar, entendrem per què van constituir un reclam per a la població de Granollers i d’altres nuclis de la comarca. Encara avui el Balneari Broquetes, un hotel d’estil modernista situat a tocar de les antigues termes, conserva una sauna romana (vaporarium) del segle II dC en forma d’estufa natural al voltant de la qual els romans s’asseien en bancs de pedra.


Els formatges artesans, la poma i els templers, protagonistes aquest cap de setmana al Palau d’Anglesola i Barbens – Mollerussa Televisió\nEls formatges artesans, la poma i els templers, protagonistes aquest cap de setmana al Palau d’Anglesola i Barbens\nDiferents tipus de formatges artesans s’han pogut veure aquest diumenge al Palau d’Anglesola que, per quart any consecutiu, n’organitza una mostra per fomentar el consum d’aquest producte. D’entre les novetats aportades pels expositors, en destaca un formatge de vaca de llet pasteuritzada elaborat fa un any i de grans dimensions.\nEn aquesta quarta edició han participat a la mostra un total de deu productors d’arreu de Catalunya i també s’han fet diversos tallers de cuina o de caire infantil. A més, en el marc del certamen s’ha instal·lat un punt d’exposició i venda de productes artesanals del Pla d’Urgell.\nMentre, a Barbens, la protagonista del cap de setmana ha estat la poma que, ara per ara, representa la principal producció agrícola del municipi. Per aquest motiu, s’ha recreat el seu procés de recol·lecció en un certamen que també serveix per fer una mirada a la seva història; concretament a l’època dels templers.\nI dins l’àmbit esportiu, també s’ha celebrat aquest dissabte la novena edició de la Correpoma, que ha comptat amb la participació de prop de 350 atletes.